ஈக்குவடார் நாட்டுக் கொடியின் மையப்பகுதியில் உள்ள கேடய அமைப்பில் பின்பகுதியில் உள்ள மலை சிம்பராசோ மலை ஆகும். ஆண்டிஸ் மலைத்தொடரின் ஒரு பகுதியான சிம்போராசோ ஈக்குவடாரின் உயர்ந்த மலையாகும். அதன் அடிவாரத்தில் உற்பத்தி ஆகும் ஆறு கயாஸ். ஆற்றின் மீது காணப்படும் நீராவி கப்பலுக்கு கயாஸ் என்று பெயரிடப்பட்டுள்ளது. இந்த கப்பல் கியாவாகுவிலில் கட்டப்பட்டது. இதுவே ஈக்குவடார் மற்றும் தென் அமெரிக்காவில் கட்டப்பட்ட முதல் நீராவி கப்பல் ஆகும். 1841, அக்டோபர் 9-ல் இக்கப்பல் நாட்டுக்கு அர்ப்பணிக்கப்பட்டது.   இக்கப்பல் காடிசியஸின் வர்த்தக மற்றும் பொருளாதாரத்தை பிரதிநிதித்துவப்படுத்தும் அம்சங்களைக் கொண்டுள்ளது. இரண்டு பாம்புகளால் சுற்றப்பட்ட ஒரு தூணின் மேலே சிறகுகளை விரித்த கழுகு ஒன்று அமர்ந்திருப்பதை போன்று கப்பலில் உள்ள தூண் வடிவமைக்கப்பட்டுள்ளது.

மையத்தில் உள்ள இச்சின்னமும் கொடியின் வண்ணத்திலேயே வடிவமைக்கப்பட்டுள்ளது. மலைகளுக்கு மேலே தங்கநிற சூரியனும், வல மற்றும் இடப்புறங்களில் மேஷம் உள்ளிட்ட சில ராசிகளின் படங்களும் பொறிக்கப்பட்டிருக்கும்.

கேடயத்திற்கு மேலே இருக்கும் பெரிய கழுகானது ஈக்குவடாரின் சக்தி, பெருமை மற்றும் வலிமையை குறிக்கிறது. தனது இறக்கைகளை விரித்து வைத்துக் கொண்டு இருக்கும் இக்கழுகு எதிரிகளை தாக்க எந்நேரமும்  தயாராக இருப்பதை உணர்த்துகிறது. இக்கேடயம் நான்கு ஈக்குவடார் கொடியினால் சூழப்பட்டுள்ளதை போன்று வடிவமைக்கப்பட்டுள்ளது. இடது பக்கத்தில் காணப்படும் இலை கிரீடமானது குடியரசின் வெற்றிகளை குறிக்கிறது. வலது பக்கத்தில் உள்ள பனை இலை சுதந்திரம், சுதந்திர போராட்டத் தியாகிகளின் அடையாளமாக உள்ளது.இக்கேடயத்திற்கு கீழே உள்ள கத்திகள் குடியரசின் கண்ணியத்தை பிரதிபலிக்கின்றன.

மரபுச்சின்னம் (கோட் ஆப் ஆர்ம்ஸ்)
மாறுபட்ட வடிவங்கள்
வடிவமைப்பு
ஈக்குவடாரின் தேசியக் கொடி